Legal Document

Category: 21

Text:
126. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 34 της 26 Ιαν./4 Φεβρ. 1991 (ΦΕΚ Α΄ 11) Τροποποίηση και συμπλήρωση αναλυτικών προγραμμάτων γενικών και κλασικών λυκείων. Έχοντας υπόψη: 1.Τις διατάξεις της παρ. 9 του άρθρ. 8 του Νόμ. 1566/1985 (ΦΕΚ 167 Α΄) «Δομή και λειτουργία της πρωτοβάθμιας και δευτεροβάθμιας εκπαίδευσης και άλλες διατάξεις». 2.Τις με αριθ. 22/1989, 5/1990, 17/1990 και 30/ 1990 προτάσεις του Παιδαγωγικού Ινστιτούτου σύμφωνα με τις διατάξεις της παρ. 2 του άρθρ. 24 του Νόμ. 1566/1985. 3.Την αριθ. Η.2871/30.4.1990 (ΦΕΚ 296/τ.Β΄/ 4.5.1990) κοινή απόφαση Πρωθυπουργού και Υπουργού Εθνικής Παιδείας και Θρησκευμάτων, ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων Βασίλειο Μπεκίρη και Καλλιόπη (Κέλλυ) Μπουρδάρα. Σελ. 350,7128(α) Τεύχος 1226-Σελ. 24 4.Την αριθ. 608/1990 γνωμοδότηση του Συμβουλίου της Επικρατείας, μετά από πρόταση του Υφυπουργού Εθνικής Παιδείας και Θρησκευμάτων, αποφασίζουμε: Άρθρ.1.-1.Οι κλάδοι του μαθήματος της Νέας Ελληνικής Γλώσσας και Γραμματείας των Α΄, Β΄ και Γ΄ τάξεων ημερησίου γενικού λυκείου όπως ορίζονται από την παρ. 1 του άρθρ. 1 του Π.Δ. 427/ 1986 (ΦΕΚ 201 Α΄) αντικαθίστανται ως εξής: α)Κείμενα Νεοελληνικής Λογοτεχνίας και β)Έκφραση-Έκθεση. 2.Οι ώρες εβδομαδιαίας διδασκαλίας του μαθήματος της Νέας Ελληνικής Γλώσσας και Γραμματείας των Α΄, Β΄ και Γ΄ τάξεων του ημερησίου γενικού λυκείου καθώς και ο σκοπός και η διδακτέα ύλη της έκθεσης όπως ορίζονται αντίστοιχα από τα άρθρ. 1, 2 και 3 του Π.Δ. 479/1985 (ΦΕΚ 170 Α΄) (ανωτ. αριθ. 95) αντικαθίστανται ως εξής: α)Ώρες εβδομαδιαίας διδασκαλίας. Από τις 4 ώρες εβδομαδιαίας διδασκαλίας του μαθήματος της Νέας Ελληνικής Γλώσσας και Γραμματείας οι 2 διατίθενται για τη διδασκαλία των κειμένων Νεοελληνικής Λογοτεχνίας και οι άλλες 2 δια τη διδασκαλία της «Έκφρασης-Έκθεσης». β)Σκοπός της «Έκφρασης-Έκθεσης». Σκοπός του μαθήματος της «Έκφρασης - Έκθεσης» είναι να βοηθήσει τους μαθητές να κατανοούν και να χρησιμοποιούν με ευχέρεια τον πλούτο και τους μηχανισμούς της γλώσσας μας, ώστε να εκφράζονται σωστά, δηλαδή αποτελεσματικά, σε προφορικό και γραπτό λόγο, ανάλογα με τις απαιτήσεις της περίστασης επικοινωνίας. Ειδικότερα, με τη διδασκαλία του μαθήματος επιδιώκεται: α)Να αντιληφθούν οι μαθητές την πολλαπλότητα και ποικιλία του λόγου, ώστε να μπορούν να ανταποκρίνονται στις απαιτήσεις της επικοινωνιακής περίστασης, λαμβάνοντας υπόψη τους παράγοντες που την προσδιορίζουν: τον τόπο, το χρόνο, το πρόσωπο, το σκοπό, τα μέσα, τους κώδικες, το ύψος και το είδος του λόγου. 32.Δ.γ.122-126 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης β)Να προσεγγίσουν διάφορα είδη λόγου (αναφορά, είδηση, επιστολή, δοκίμιο κ.τ.λ.) και να ασκηθούν στη χρήση τους. γ)Να ασκηθούν στον προφορικό και γραπτό λόγο, ώστε να ανταποκρίνονται με ευχέρεια και φυσικότητα στις ποικίλες μορφές της γλωσσικής επικοινωνίας, να αναπτύσσουν τις απόψεις τους με πειστικότητα και να διατυπώνουν τις σκέψεις τους με πληρότητα, ακρίβεια και σαφήνεια. δ)Να χρησιμοποιούν το κατάλληλο λεξιλόγιο ανάλογα με την περίσταση επικοινωνίας. Να εμπλουτίζουν επίσης το λεξιλόγιό τους και να συλλαμβάνουν τη σημασία των λέξεων με όλους τους δυνατούς τρόπους (κυριολεκτική και μεταφορική χρήση των λέξεων, ένταξη των λέξεων στο λεκτικό πλαίσιο, χρήση συνώνυμων ανώνυμων ή ισοδύναμων λέξεων/φράσεων). 3)Να συνηθίσουν να χρησιμοποιούν λεξικά (ορθογραφικά, ερμηνευτικά, ετυμολογικά, εγκυκλοπαιδικά κ.τ.λ.) και όπου χρειάζεται, την κατάλληλη βιβλιογραφία για την εργασία τους. στ)Να αντιμετωπίζουν με ερευνητικό πνεύμα και κριτική διάθεση τα κοινωνικά προβλήματα και να είναι σε θέση να προτείνουν υπεύθυνα συγκεκριμένες λύσεις. ζ)Να καλλιεργήσουν πνεύμα συνεργασίας με ομαδικές εργασίες, ώστε να αποκτήσουν κοινωνική ταυτότητα και συνείδηση. γ)Διδακτέα ύλη της «Έκφρασης-Έκθεσης». Α΄ ΤΑΞΗ Α.Γλώσσα και γλωσσικές ποικιλίες. Τα όρια και η δημιουργικότητα της γλώσσας. Οι γεωγραφικές και οι κοινωνικές γλωσσικές ποικιλίες. Τα είδη των κειμένων και ο επικοινωνιακός τους ρόλος. Οι ειδικές γλώσσες. Το λεξιλόγιο επιστημονικών και σχολικών κειμένων. Η κοινή νεοελληνική γλώσσα. Λεξιλόγια και λεξιλογικές ασκήσεις. Θέματα για συζήτηση και έκφραση/έκθεση. Οργάνωση του λόγου. Β.Ο λόγος. Τα γνωρίσματα της ομιλίας. Σύγκριση προφορικού και γραπτού λόγου. Η έννοια του διαλόγου και οι προϋποθέσεις για την επιτυχία του, ο λογοτεχνικός διάλογος. Λεξιλόγιο και θέματα για συζήτηση και έκφραση/έκθεση. Γ.Περιγραφή. Πώς μεθοδεύεται η επιλογή και οργάνωση των στοιχείων της περιγραφής. Η γλώσσα της περιγραφής. Ειδικό λεξιλόγιο-ορολογία. Το σχόλιο και η οπτική γωνία στην περιγραφή. Περιγραφή της λειτουργίας και της διαδικασίας για την κατασκευή ή τη χρήση ενός αντικειμένου. Περιγραφή προσώπου (ατόμου). Γλωσσικά στοιχεία (μορφοσυντακτικά και λεξιλογικά). Θέματα για συζήτηση και έκφραση/έκθεση. Οργάνωση του λόγου. Δ.Αφήγηση. Ορισμός της αφήγησης. Αφηγηματικό περιεχόμενο και αφηγηματική πράξη. Είδη της αφήγησης, το ύφος και ο σκοπός τους. Ο αφηγητής και η οπτική γωνία στην αφήγηση. Αφηγηματικοί τρόποι. Ο χρόνος στην αφήγηση. Περιγραφή και αφήγηση. Λεξιλόγιο και λεξιλογικές ασκήσεις. Θέματα για συζήτηση και έκφραση/έκθεση. Οργάνωση του λόγου (η συνοχή του κειμένου). Β΄ Τάξη Α.Η είδηση. Η είδηση και το σχόλιο. Η οργάνωση και η παρουσίαση της είδησης. Γλωσσικά στοιχεία (μορφοσυντακτικά και λεξιλογικά). Θέματα για συζήτηση. Οργάνωση του λόγου. Β.Βιογραφικά είδη. Βιογραφία-μυθιστορηματική βιογραφία. Βιογραφικό σημείωμα. Αυτοβιογραφία και αυτοβιογραφικό σημείωμα. Απομνημονεύματα και ημερολόγια. Συστατική επιστολή. Γλωσσικά στοιχεία (λεξιλογικά). Οργάνωση του λόγου. Γ.Παρουσίαση-Κριτική. Παρουσίαση και κριτική ενός βιβλίου. -μιας θεατρικής παράστασης. -διαφόρων αντικειμένων. Γλωσσικά στοιχεία (μορφοσυντακτικά και λεξιλογικά). Θέματα για συζήτηση. Οργάνωση του λόγου. Δ.Σημειώσεις-περίληψη. Σημειώσεις (από γραπτό λόγο, από προφορικό λόγο). Περίληψη (γραπτού λόγου, προφορικού λόγου). Γλωσσικά στοιχεία (μορφοσυντακτικά και λεξιλογικά). Θέματα για συζήτηση. Γ΄ τάξη Α.Η πειθώ Οι τρόποι Η πειθώ στο δικανικό λόγο. Η πειθώ στον πολιτικό λόγο. Η πειθώ στον επιστημονικό λόγο. Θέματα για συζήτηση και Έκφραση-Έκθεση. Η πειθώ στη διαφήμιση. Β.Το δοκίμιο. Έννοια του δοκιμίου. Ιστορία του δοκιμίου. Τα είδη του δοκιμίου. Βασική δομή του δοκιμίου. (Μετά τη σελ. 350,7128) Σελ. 350,7129 Τεύχος 1153-Σελ. 17 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 32.Δ.γ.126 Γ΄ Διάβασμα και γράψιμο. Διάβασμα και κατανόηση. Διάβασμα και ανάλυση. Διάβασμα και σύνθεση. Διάβασμα και αξιολόγηση. Σαφήνεια στο γράψιμο. Η χρήση της γλώσσας. Δ.Ερευνητική εργασία. Επιλογή του θέματος. Αναζήτηση του υλικού. Καταγραφή του υλικού. Εκτίμηση του υλικού. Διάρθρωση και συγγραφή της εργασίας. Περίληψη. Παραπομπές και (υπο)σημειώσεις. Βιβλιογραφία. Πίνακες και σχεδιαγράμματα. 3.Ο σκοπός και η διδακτέα ύλη του μαθήματος της Χημείας των Α΄ και Β΄ τάξεων του ημερήσιου γενικού λυκείου όπως ορίζονται αντίστοιχα από τα άρθρ. 1 και 2 του Π.Δ. 479/1985 αντικαθίστανται ως εξής: Α΄ τάξη α)Σκοπός Σκοπός του μαθήματος της Χημείας είναι: 1.Να γνωρίσουν οι μαθητές τα χημικά φαινόμενα και τους νόμους που τα διέπουν και να προχωρήσουν στην ερμηνεία τους, χρησιμοποιώντας τις βασικές έννοιες για τη λεπτοδομή της ύλης και τη συμπεριφορά της κατά την εξέλιξη των χημικών φαινομένων. 2.Να αναπτύξουν την παρατηρητικότητά τους, την ερμηνευτική τους διάθεση, την πρωτοβουλία και τη συνεργατικότητα, την κρίση, την ακρίβεια διατυπώσεως και τη δεξιοτεχνία τους στα πειράματα, ιδιαίτερα στην ποιοτική διερεύνηση των χημικών φαινομένων, καθώς και την ικανότητα για επίλυση απλών προβλημάτων πάνω σ’ αυτά. 3.Να κατανοήσουν οι μαθητές τις σχέσεις της Χημείας με τις άλλες επιστήμες, καθώς και τις ποικίλες επιπτώσεις της στα άτομα και στο κοινωνικό σύνολο, την ανοδική πορεία της χημικής γνώσεως, τον πανανθρώπινο χαρακτήρα της ως επιστήμης και τη μεγάλη της χρησιμότητα για την ανθρώπινη ζωή. β)Διδακτέα ύλη Ανόργανη Χημεία. Η ύλη: ιδιότητες, δομή, μορφές. Ατομικό βάρος, μοριακό βάρος. Αριθμός AVOCADRO, γραμμομόριο, γραμμοάτομο, γραμμομοριακός όγκος. Νόμοι των αερίων. Στοιχεία σύγχρονης ατομικής θεωρίας. Σύσταση του ατόμου, ατομικός αριθμός, μαζικός αριθμός, ισόποσα ισοβαρή. Σελ. 350,7130 Τεύχος 1153-Σελ. 18 Περιοδικό σύστημα των στοιχείων. Χημικοί δεσμοί, αριθμός οξείδωσης, χημικοί τύποι, ρίζες. Οξείδια με οξυγόνο-καύση. Διαλύματα, διαλυτότητα, συγκεντρώσεις. Ηλεκτρόλυση, ηλεκτρολύτες, Οξέα, βάσεις, άλατα, ΡΗ, Ανίχνευση ιόντων. Οργανική χημεία. Η έννοια της διαφοροποίησης της οργανικής χημείας από την ανόργανη κατάταξη οργανικών ενώσεων. Β΄ Τάξη α)Σκοπός. Επιδιώκεται ο σκοπός που ορίζεται για το μάθημα αυτό από το εδάφ. α΄ της παρ. 3 του άρθρ. 1 αυτού του Π.Δ/τος για την Α΄ τάξη λυκείου. β)Διδακτέα ύλη. Α.Γενικό μέρος. 1.Θερμοχημεία: Ενεργειακές μεταβολές κατά την εξέλιξη των χημικών φαινομένων. 2.Χημική Κινητική. 3.Χημική ισορροπία. Ηλεκτρολύτες. 4.Οξέα-Βάσεις-Άλατα. 5.Οξειδοαναγωγή. 6.Ηλεκτροχημεία. 7.Περιοδικός πίνακας. Β.Ανόργανη Χημεία. 1.Γενικά περί μετάλλων. Γεν. Ιδιότητες-Μεταλλουργία. 2.Αλκάλια Αλκαλικές γαίες. 3.Βαρέα μέταλλα. Σίδηρος (σε έκταση). Αμέταλλα Αλογόνα – οξυγόνο – θείο – άζωτο φώσφορος. Άνθρακας Πυρίτιο. Γ.Οργανική χημεία. 1.Οργανικές ενώσεις. Χημικός τύπος, Δομή οργανικών ενώσεων. 2.Υδρογονάνθρακες: κορεσμένοι ακόρεστοι. 3.Οξυπαράγωγο υδρογονανθράκων. Αλκοόλες-Αλδεΰδες-κετόνες-οξέα-εστέρεςσαπούνια. 32.Δ.γ.126 Εγγραφές, Εξετάσεις, Αναλυτικά Προγράμματα κλπ. Μέσης Εκπαίδευσης 4.Αμινοξέα-πρωτεΐνες. 5.Υδατάνθρακες. 4.Οι στίχοι 1 και 2 του εδαφ. ΙΙ της διδακτέας ύλης του μαθήματος της φυσικής της Β΄ τάξης του ημερήσιου γενικού λυκείου της παρ. 2 του άρθρ. 2 του Π.Δ. 479/1985 αντικαθίστανται ως εξής: «ΙΙ.Από το σχολικό έτος 1991-92 και εξής ως διδακτέα ύλη του μαθήματος ορίζεται η παρακάτω:». 5.Οι ώρες εβδομαδιαίας διδασκαλίας των μαθημάτων: Φιλοσοφικά, Ιστορία, Αρχές Πολιτικής Επιστήμης-Στοιχεία Δημοκρατικού Πολιτεύματος, ως μαθημάτων γενικής παιδείας της Γ΄ τάξης ημερήσιου γενικού λυκείου, όπως ορίζονται από την παρ. 1 του άρθρ. 3 του Π.Δ. 479/1985 διαμορφώνονται, εξαιρετικά και μόνο για το σχολικό έτος 1990-91 ως εξής: Φιλοσοφικά ώρες 2, Ιστορία ώρες 2 και Αρχές Πολιτικής Επιστήμης-Στοιχεία Δημοκρατικού Πολιτεύματος ώρα μία (1). 6.Στο στίχο 3 εδάφ. ΙΙ της διδακτέας ύλης του μαθήματος της Ιστορίας ως μαθήματος της 3ης και 4ης δέσμης της Γ΄ τάξης ημερήσιου γενικού λυκείου, όπως αυτή ορίζεται από την παρ. 3 του άρθρ. 3 του Π.Δ. 479/1985 η φράση «α) Για τα σχολικά έτη 1985-86 και 1986-87» αντικαθίσταται με τη φράση «α) Για το σχολικό έτος 1990-91», ενώ στο στίχο 27 του ίδιου εδαφίου η φράση «β) Για τα σχολικά έτη 1987-88 και εξής:» αντικαθίσταται με τη φράση «β) Για τα σχολικά έτη 1991-92 και εξής:». 7.Η στήλη των ωρών εβδομαδιαίας διδασκαλίας κατά μάθημα στη Β΄ τάξη κλασικού λυκείου της παρ. 1 του άρθρ. 5 του Π.Δ. 479/1985 μεταβάλλεται ως προς το μάθημα των Γερμανικών από 2/1 σε 1/2 και ως προς το μάθημα του Σχολικού Επαγγελματικού Προσανατολισμού (Σ.Ε.Π.) από -/1 σε 1/-. 8.Η διδακτέα ύλη του μαθήματος των Λατινικών ως μαθήματος γενικής αξιολόγησης της 3ης δέσμης των κλασικών λυκείων ορίζεται ως εξής: α)Επί 2 ώρες την εβδομάδα συνεχίζεται η διδασκαλία της προβλεπόμενης διδακτέας ύλης για τις Α΄ και Β΄ τάξεις κλασικού λυκείου από την παρ. 4 και 5 του άρθρ. 3 του Π.Δ. 101/1989 (ΦΕΚ 44 α΄). β)Επί 2 ώρες την εβδομάδα διδάσκονται αποσπάσματα από κείμενα των: Λουκρητίου, Καίσαρα, Κάτουλλου, Κικέρωνα, Σαλλούτιου, Βιργίλιου, Οράτιου και Οβίδιου, που περιλαμβάνονται σε εγκεκριμένο διδακτικό εγχειρίδιο. Εξαιρετικά και μόνο για το διδακτικό έτος 199091 η διδασκαλία γίνεται από το εγκεκριμένο βιβλίο του ΕΡΡ. ΣΚΑΣΗ, «DE BELLO CIVILLI».